b'\n_START_ARTICLE_\nAbaris Hiperboreanul\n_START_SECTION_\nLegenda\n_START_PARAGRAPH_\nHerodot afirm\xc4\x83 c\xc4\x83 Abaris c\xc4\x83l\xc4\x83torise \xc3\xaen jurul lumii pe o s\xc4\x83geat\xc4\x83 aurie, primit\xc4\x83 de la Apollo sau care \xc3\xael simbolizeaz\xc4\x83 pe acesta. Totodat\xc4\x83, acesta nu consuma m\xc3\xa2ncare. Heraclides Ponticus scria c\xc4\x83 Abaris zbura pe ea, la fel cum vr\xc4\x83jitoarele zburau pe m\xc4\x83turile lor. Platon (Charmides (Platon) 158C) \xc3\xael plaseaz\xc4\x83 printre t\xc4\x83m\xc4\x83duitorii traci, care practicau medicina asupra sufletului, nu doar asupra trupului, prin "incanta\xc8\x9bii" (epodai). Acestuia i-a fost atribuit\xc4\x83 construirea unui templu spartan al Persefonei , de c\xc4\x83tre geograful Pausanias (9.10).\n_START_SECTION_\nPhalaris\n_START_PARAGRAPH_\nOpera Vita Pythagorica a filosofului Iamblichus dezv\xc4\x83luie cititorilor o anecdot\xc4\x83. Aici, Abaris se zice c\xc4\x83 ar fi purificat Sparta \xc8\x99i Knossos, printre alte ora\xc8\x99e, de cium\xc4\x83 (VP 92-93). Totodat\xc4\x83 este prezentat \xc3\xaempreun\xc4\x83 cu Pitagora la curtea tiranului sicilian Phalaris. Cei doi \xc3\xaen\xc8\x9belep\xc8\x9bi discut\xc4\x83 chestiuni care au leg\xc4\x83tur\xc4\x83 cu Divinatea, iar ace\xc8\x99tia \xc3\xael \xc3\xaendeamn\xc4\x83 pe tiran s\xc4\x83 aib\xc4\x83 o via\xc8\x9b\xc4\x83 guvernat\xc4\x83 de excelen\xc8\x9b\xc4\x83 moral\xc4\x83 (ibid. 215-221). Iamblicus \xc3\xaei atribuie lui Abaris o abilitate special\xc4\x83, extispiciul, arta prezicerii viitorului prin examinarea anomaliilor dob\xc3\xa2ndite de intestinele animalelor. Textul Suda \xc3\xaei atribuie un num\xc4\x83r de crea\xc8\x9bii literare, precum un volum al Oracolelor Scite \xc3\xaen hexametrul dactilic, o teogonie \xc3\xaen proz\xc4\x83, un poem al c\xc4\x83s\xc4\x83toriei r\xc3\xa2ului Hebrus, o lucrare asupra purific\xc4\x83rilor \xc8\x99i men\xc8\x9bionarea unei vizite a zeului Apollo \xc3\xaen t\xc4\x83r\xc3\xa2mul Hiperboreenilor. \xc3\x8ens\xc4\x83 asemenea lucr\xc4\x83ri nu erau la fel de originale precum coresponden\xc8\x9ba sa cu tiranul Phalaris._NEWLINE_O surs\xc4\x83 mai sigur\xc4\x83 din punct de vedere istoric ar putea fi filosoful greco-scit Anacharis, care c\xc4\x83l\xc4\x83torise printre eleni la \xc3\xaenceputul secolului al VI-lea.\n_START_SECTION_\nPl\xc4\x83cu\xc8\x9bele de la Sinaia \xc3\xael men\xc8\x9bioneaz\xc4\x83 pe Abaris\n_START_PARAGRAPH_\nNumele lui Abaris este scris \xc3\xaen sec. VI \xc3\xae. Hr. prin incizare pe dou\xc4\x83 dintre T\xc4\x83bli\xc8\x9bele de la Sinaia nr. 2 \xc8\x99i  116 \xc3\xaen numerotarea inginerului Dan Romalo, \xc3\xaen cartea sa \xe2\x80\x9eCronic\xc4\x83 apocrif\xc4\x83 pe pl\xc4\x83ci de plumb?\xe2\x80\x9d.'